หุ้นรอดูม็อบแกว่งตัวแคบบวก1.68 จุด
ตลาดหุ้นวันที่ 23 พ.ย. ดัชนีปิดภาคเช้าที่ 1,281.19  จุด เพิ่มขึ้น 1.68  จุด หรือ  0.13%  มูลค่าการซื้อขาย 8,215.35 ล้านบาท
23 พ.ย. 2555

ตลาดหุ้นวันที่ 23 พ.ย. ดัชนีปิดภาคเช้าที่ 1,281.19  จุด เพิ่มขึ้น 1.68  จุด หรือ  0.13%  มูลค่าการซื้อขาย 8,215.35 ล้านบาท 
บริษัทหลักทรัพย์ (บล.) เคที ซีมิโก้ ระบุว่า ดัชนีหุ้นแกว่งตัวแคบ กรอบ 1,277 – 1,285 จุด เนื่องจากตลาดไร้ปัจจัยใหม่สนับสนุน แม้อาจมีโอกาสขยับตัวขึ้นมายืนเหนือระดับ 1,280 จุดได้ แต่ไม่น่าจะขยับได้ไกล และมีโอกาสขายลดพอร์ตก่อนช่วงวันหยุด เพื่อรอดูสถานการณ์การเมืองในประเทศ หลังที่ประชุมคณะรัฐมนตรีชุดย่อยประกาศใช้ พ.ร.บ. การรักษาความมั่นคง ในพื้นที่ 3 เขตของกรุงเทพฯ ตั้งแต่วันที่ 22-30 พ.ย.
อย่างไรก็ดี ประเมินว่า หากการชุมนุมช่วงสุดสัปดาห์นี้ของกลุ่มพิทักษ์สยามเป็นไปด้วยความเรียบร้อยเหมือนครั้งที่ผ่านมา การเคลื่อนไหวของตลาดหุ้นก็คงจะกลับไปให้น้ำหนักกับปัจจัยต่างประเทศ ซึ่งสัปดาห์หน้าคาดว่ายูโรโซนน่าจะสรุปแผนช่วยเหลือกรีซได้ 5 อันดับหุ้นที่มีมูลค่าการซื้อขายสูงสุด ได้แก่ ADVANC   มูลค่าการซื้อขาย  492.18  ล้านบาท  ปิดที่ 198.50 บาท บวก  0.50 บาท หรือ  +0.25% CPALL   มูลค่าการซื้อขาย 436.90  ล้านบาท ปิดที่ 39  บาท ไม่เปลี่ยนแปลงINTUCH   มูลค่าการซื้อขาย  357.34  ล้านบาท  ปิดที่ 61.50  บาท บวก 0.25 บาท หรือ +0.41%PTT  มูลค่าการซื้อขาย   288.63 ล้านบาท ปิดที่ 310  บาท บวก 1  บาท หรือ +0.32% KTB   มูลค่าการซื้อขาย  276.23  ล้านบาท ปิดที่ 17.30 บาท บวก 0.20 บาท หรือ +1.17%